Diari Oficial de la Generalitat Valenciana


Sumari del DOGV 3304, del 10-08-1998 (1998/6514)

RESOLUCIÓ de 22 de juliol de 1998, del director general de Transports, per la qual s'estableix la dotació econòmica per al 1998 a la Cambra Oficial de Comerç, Indústria i Navegació de València.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3304

Data del DOGV
:   10-08-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/6514


Data del document
:   22-07-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 22 de juliol de 1998, del director general de Transports, per la qual s'estableix la dotació econòmica per al 1998 a la Cambra Oficial de Comerç, Indústria i Navegació de València. [1998/X6514]
  
El conveni marc de col·laboració entre la Generalitat Valenciana, a través de la Conselleria d'Obres Públiques, Urbanisme i Transports, i la Cambra Oficial de Comerç, Indústria i Navegació de València, per al desenvolupament d'activitats que consoliden València com a centre logístic del transport estableix, en les clàusules quarta i cinquena, que el director general de Transports fixarà mitjançant resolucions anuals l'import de la dotació econòmica per a cada exercici durant el termini de vigència del conveni que és fins al 31 de desembre del 1999.
  
De conformitat amb el que s'ha exposat anteriorment, resolc:
  
Primer
  
Fixar la dotació econòmica global corresponent a l'exercici de 1998 per al desenvolupament del conveni marc, en la quantitat de 68.673.850 PTA. (quinze milions cinc-centes mil pessetes); dels quals la Conselleria d'Obres Públiques, Urbanisme i Transports aportarà el 75% (39.061.723 PTA.) i la Cambra Oficial de Comerç, Indústria i Navegació de València el 25% (3.875.000 PTA.) restant.
  
La consignació pressupostària per a efectuar la despesa es realitzarà a càrrec del programa 513.30, capítol IV, línia: promoció del transport públic dels pressupostos de la Generalitat Valenciana per al 1998.
  
Segon
  
La forma en què la Conselleria d'Obres Públiques, Urbanisme i Transports farà efectiva la dotació econòmica corresponent a l'exercici 1998 serà mitjançant la justificació de la despesa realitzada; i el pagament s'efectuarà, per part de la Conselleria d'Obres Públiques, urbanisme i transports, a mesura que la Cambra Oficial de Comerç, Indústria i Navegació de València justifique correctament la despesa realitzada.
  
Tercer
  
La duració d'aquesta primera fase del conveni serà des de la seua firma fins al 31 de desembre de 1998.
  
Quart
  
Les activitats que s'han de realitzar en el present exercici se subjectaran a les línies d'actuació prevista en la clàusula tercera del conveni marc i seran les següents:
  
1) Promoció del transport valencià, a través de jornades i seminaris divulgatius, que animen l'industrial a la contractació del transport valencià.
  
2) Foment de la cooperació i agrupació d'empreses del sector amb personal expert, que permeta un seguiment personalitzat i qualificat del procés.
  
3) Informació puntual i formació específica per al sector, sobre qualsevol tema del seu interés, i especialment sobre política comunitària, condicions de contractació, tràmits administratius i legislació, noves tecnologies, sistemes d'informació avançada, EDI, certificats de qualitat i divulgar aspectes nous i d'interés per al sector.
  
4) Promoure la participació activa entre empresaris amb els seus homòlegs comunitaris, per a projectes de cooperació transnacional, basada aquesta línia en els instruments de cooperació disponibles per la Cambra de Comerç.
  
5) Motivar i facilitar la participació en certàmens nacionals i internacionals del sector, que promoga la internacionalització de l'empresa valenciana, i l'extensió de les seues xarxes de comercialització.
  
6) Divulgar la posició geoestratègica de València amb les seues instal·lacions per al transport (port, aeroport...), al mateix temps que reivindicar les adequades infraestructures necessàries perquè València es configure com a centre logístic.
  
La no realització de les activitats previstes podrà donar lloc a la devolució dels imports percebuts, més els interessos de demora legalment establits.
  
València, 22 de juliol de 1998.- El director general de Transports: Vicente Domine Redondo.